Tárgy: Ingyenes kiállítás és előadás iskoláscsoportoknak

**Tisztelt Cím!**

Benda Iván és az Egységes Magyarországi Izraelita Hitközség nevében szeretettel meghívjuk az iskola diákjait az **Emlékezz! (Zachor)** című holokauszt témájú fotómontázs **kiállításra**, mely a holokauszt magyarországi áldozatainak emléknapja alkalmából nyitotta meg kapuit. A tárlat megtekintését követően a **„Kérdezd a rabbit!”** program keretein belül az iskoláscsoportok számára egy rabbi edukációs előadást tart a zsidó vallásról és kultúráról, és a diákok feltehetik neki a zsidósággal kapcsolatos kérdéseiket.

**Mit érdemes tudni?**

* **a tárlat látogatása iskolás csoportok számára ingyenes**
* nyitva tartás: 2018. április 16-tól május 16-ig, hétfőtől csütörtökig 9 és 15 óra között
* helyszín: ZSILIP – Roth Lenke és Simon Kulturális Központban (1137 Budapest, Újpesti rakpart 1.)
* a kiállítás megtekintése regisztrációhoz kötött

Csatolva találja részletes meghívónkat, melyben további hasznos információkat talál a programról.

**A bejelentkezéshez nincs másra szükség, mint az alábbi elérhetőségek egyikén regisztrálni:**

Ambrus Klára: ambrus.klara@zsido.com vagy +36 30 396 9020

Kérdés esetén keressenek bizalommal, örömmel segítünk a tanulmányi kirándulás szervezésében!

Üdvözlettel,

Ambrus Klára